Rundskriv fra styret oktober 2022

***A/L FORSKERHELLINGEN BORETTSLAG***

**Høsten/vinteren 2022:**

Vaskeplassene og utekranene stenges **mandag 17.oktober 2022** og skal IKKE brukes og er stengt fram til ny beskjed blir gitt av styret våren 2023.

**Varmevifter i oppgangene og kjeller:**

Vi venter i det lengste med å sette på disse. I vår ble det montert «timere» på varmeviftene, dette for at vi kan styre varmeviftene slik at de ikke står og går hele døgnet gjennom. Styret ser seg nødt til å senke gradene på varmeviftene i alle oppgangene, samt kjellere noe. Dette betyr at varmeviftene settes på ca. 16 grader. Med dagens strømpriser er styret av den oppfatning at dette er grep vi må ta, for å holde strømforbruket nede - og mener dette er til det beste for oss alle!

**Informasjon om ELBIL/LADBAR HYBRID på Hjemmesiden vår:**

Du finner informasjonen her: [www.forskerhellingen.no/Forbeboere](http://www.forskerhellingen.no/Forbeboere)

**Parkering i garasjene:**

Her har vi noen utfordringer, bilene vi kjøper i dag er større enn de var når borettslaget ble bygd i 1969. Samtidig er det mange nye som har flyttet inn, så styret tillater seg å minne om følgende:

*Det henstilles til alle med parkering i garasjen (blokkene) å parkere på følgende måte sett forfra: Bil til høyre kjører med fronten inn med passasjerside inn mot murveggen. De 2 andre rygger inn og har fronten ut. Det er viktig at midterste bilen er sentrert mellom strekene.* ***Unntak er plass nr. 34 og 35 i 17 blokka*** *der bilen i midten/plass nr 34 skal kjøre med fronten inn og bilen til høyre/plass 35 kan rygge inn (dette pga kassen med vanninntaket)*

Styret er klar over at det er trangt og for noen vanskelig å få parkert, men vi har den plassen vi har - så vi må alle bidra for å få dette til å fungere.

**Ledige boder for utleie:**

Følgende er ledig for leie: Mellom bod i 15E, (kr. 1000,- pr halvår) og en ekstra bod i 17E (kr. 750,- pr halvår) Ta kontakt med styret om du er interessert.

**Viktige datoer i 2023:**

**Komprimatorbil:**

**Vår:** **Torsdag 4.mai 2023
Høst: Torsdag 7.september 2023**

**Dugnader:**

**Rekkehus:** **Tirsdag 9.mai**

**Blokk 15:** **Onsdag 10.mai**

**Blokk 17:** **Torsdag 11.mai**

Styret benytter anledningen til å ønske alle beboere en fin og god høst!

Hagan, oktobr 2022

Forskerhellingen Borettslag AL